  Анжелика Тихонова корреспондент Удмуртиын 28-тӥ куартолэзьлы коронавирусэн 22 черламъёсты шараязы. Со сярысь «ВКонтакте» мерлыко вотэсысь бамаз элькунлэн тӧроез Александр Бречалов ивортӥз. Висёнзы Ижкарын укмыс улӥсьёслэн, Балезино ёросын вить улӥсьёслэн, Яр, Дэри ёросъёсын но Можгаын быдэн кык улӥсьёслэн, Алнаш но Эгра ёросъёсын быдэн одӥг улӥсьлэн зэмаз. Висьыны усемъёс пӧлын 14 аресозь вить пиналъёс, 65 арессэс ортчем куинь кунмуртъёс Александр Бречалов, Удмуртилэн тӧроезЭмчиос эшшо 14 адямиез эмъязы. Бурмемъёслэн лыдзы 361-озь йылӥз. 2020-тӥ арын тулыспалысен туннэ нуналозь элькунысьтымы вирусэз чакланъя укмыс лабораториосын 62 сюрс 332 эскеронъёс ортчытӥзы, берло уй-нунал ӵоже 1 сюрс 902 пробаос басьтӥзы. Удмуртиын оглом 605 адямилэсь коронавирус инфекциен черламзэ лабораториосын зэматӥзы, со пӧлысь 14-ез улонысь кошкизы. Тодэ вайытом, 27-тӥ куартолэзе Удмуртилэн тӧроез Александр Бречалов коронавирусэн черламез сярысь ивортӥз.  Тегъёс: Тазалык Удмуртия коронавирус тазалыкезутён АлександрБречалов  